12. schôdza NR SR - 8.deň - A. dopoludnia
Dátum: 2020-09-29
Poslanec: Kuffa, Štefan (-)
Druh vystúpenia: Vystúpenie v rozprave

30. Ďakujem za slovo, vážený pán podpredseda. Vážený pán predsedajúci, predkladatelia, navrhovatelia, dovoľte mi niekoľko slov. Ja som to v rámci rozpravy to tuná aj rozprával. Prepáčte, ale tak aj v úvode dovolím si aj takú miernu kritiku. Neberte to v zlom. A aby som to dal na správnu mieru, tak určite ten návrh zákona vám podporíme aj hlasovaním súhlasným. Urobili sme to aj v prvom čítaní a urobíme to aj v druhom čítaní. Avšak na to, že ten návrh zákona je koaličný a máte tu vládnu deväťdesiatpäťku, prepáčte, ale tak to poviem, že trošku aj málo ambiciózny. Mohol byť viac ambiciózny a priškrtiť ten hazard ešte viac. Tie negatívne dôsledky, ktoré tuná máme na Slovensku, a ste primátorom mesta a som rád, že ste neplakali a môžte aj v závere povedať, že vám vypadne neviem koľko peňazí zo štátneho rozpočtu, teda nie zo štátneho, ale z mestského rozpočtu, pardon. No keby sme urobili štatistiky, a ktoré boli aj robené, štatistiky, kde na dôsledky hazardu sme vynaložili oveľa väčšie, a v Amerike to robili, oveľa väčšie množstvo peňazí ako ten samotný hazard bol príjmom, a ktosi sa nevie vpratať do koží a je taký rozšafný a má obrovské milióny a peniaze, no tak, keď on nemá za jeden večer prehrať milión eur alebo milión dolárov, no tak možno pre takýchto hazard, no ale sú to blázni, by som povedal, hej, keď takto rozhadzujú peniaze. Môžu ich naozaj darovať na dobročinné ciele alebo proste efektívnejšie využiť tie peniaze, keby aj v biznise a podnikanie a podobne, ale nie je ten hazard pre..., dovolím si povedať, prepáčte, nechcem to, aby to veľmi zlé, ale poviem to tak, trošku to upravím v tej mysli, pre chudobné rodiny na Slovensku a tých máme veľmi veľa. Tuná kolegyňa Zita, ona to spomínala, tú Lomničku a aj kňaza Martina Majdu, on tak veľmi aktívne bojoval proti tomu hazardu. Viem. Aj my sme osobne o týchto veciach rozprávali. A keď v susednom meste v Podolínci sa tie automaty zrušili, tak bol rapídny pokles a to je to strašné alebo to je ten paradox, ale..., resp. to je to, to, no hrozné, že v podstate tomuto hazardu prepadajú veľakrát a častokrát chudobné rodiny, rodiny žijúce pod hranicou životného minima. Nehovoriac o tom, aké má ďalšie ako dôsledky hazard. To nie je to, že rodina nemá z čoho žiť, že deti doma hladujú, nemajú na školné, a proste tieto všetky problémy sociálne, ktoré tuná sú, ale jeden z takýchto..., a je to tiež sociálny problém a fenomén zároveň dnešnej spoločnosti. Aj na Slovensku sa to deje. Ja osobne poznám sám tieto prípady, kde otec rodiny prehral všetko, zadlžil tú rodinu. A proste rozpadla sa tá rodina, rozviedli sa tí manželia. Manželka to nezvládala. Samozrejme, tie dlžoby, ktoré boli, tak tú rodinu gniavili a zavalili a nakoniec to vyústilo do suicídia, teda samovraždou. A to sú tie najväčšie životné osudy, ktoré sa stávajú v týchto rodinách. Ja si viem predstaviť aj to, ja som to aj faktickou poznámkou ako povedal, však už môžte potom to nejak aj komentovať, ako chcete, ale viete, tie mestské a obecné zastupiteľstvá, aby sa veľakrát nesprávali slabošsky. Oni síce veľakrát, tí poslanci, nechcú ten hazard, ale boja sa dvihnúť ruku proti miestnym tým hazardérom, ktorí sú rôzne organizovaní a vyhrážajú sa im a podobne. Ja si to viem predstaviť, že by o tomto rozhodla Národná rada a prijali sme zákon jednoducho a mechanizmus taký, ktorý obmedzí tento hazard. Tu ste to nechali na dve tretiny poslancov mie..., na miestnej ako úrovni, čo veľakrát naozaj môže byť problémom. Ja by som vám to, no už je tu aj druhé čítanie, ale aj odporúčam vám to, aby sa, keď už teda miestne zastupiteľstvá majú o tom rozhodovať, aby sa rozhodovalo nadpolovičnou väčšinou. Stačí, že jeden z poslancov, hej, preváži na jednu alebo na druhú stranu, sú to reprezentanti obce, tak aby to mestské alebo obecné zastupiteľstvo rozhodovalo tou, tým väčšinovým hlasovaním. To, že sa zrušili tie petície, myslím si, že je to dobré, lebo bolo s tým strašne veľa roboty a všelijako sa to fingovalo, a proste tí, ktorí lobovali v prospech toho hazardu, a možno tam boli aj naozaj organizované skupiny, ktoré nielen ako spochybňovali samotný výsledok referenda, ale mali sme tu aj skúsenosť takú, že nejakým záhadným spôsobom stratili sa petičné hárky a tým sa aj spochybňovalo celé referendum o hazarde. Možno tým gamblerom na záver chcel by som odkázať takúto vec, že jednoducho s automatom nastaveným na výhru ty nikdy nevyhráš, nikdy. Každý jeden automat je nastavený tak, aby nad tebou vyhral, a možno tú každú desiatu výhru alebo možno akurát pred tebou niekto nejakú tú sumu vyhral, tak tí gambleri, ktorí sú na tom závislí, áno, však to už je poslednýkrát a toto bude moja výhra alebo moja príležitosť a tak. Nie, ak sa chceš živiť a starať sa o svoju rodinu, možno o seba, o svoju manželku, o svoje deti, vyhrň si rukávy po lakte a poctivo pracuj. Ak chceš ty zarábať na svoju rodinu a živiť hazardom, to je obrovský omyl. Zničí to nielen teba samotného, ale aj tvoju rodinu a tento hazard, dovolím si povedať, že rozvracia každú jednu spoločnosť, kde sú také bezbrehé tieto, kde možno ani nie sú tie mantinely, a ten hazard máme na každom mieste, tak tie negatívne dopady sú veľmi zlé. To, že ste trebárs tým pozmeňujúcim návrhom zákona zmenili tú vec, aby nemuseli tí možno inšpektori alebo, ja neviem, z verejnosprávnej, alebo z obecného úradu úradníci behať a vymeriavať kroky a krokomer a podobne, tak vlastne ten pomyselný bod hazardu a 500 metrov dookola v podstate nesmia byť všetky tieto zariadenia. Dávať si na to pozor, aby naozaj tam neboli deti a možno aj vysokoškoláci, internáty, sociálne zariadenia, aby naozaj to nebolo na dosah ruky. Ja by som možno aj si vedel predstaviť aj to obmedzenie, aj iným spôsobom, aj tie označenia, aj možno obmedziť aj tú, ten spôsob reklamy alebo toho marketingu, ktorý veľakrát tie hazardné zariadenia, herne o sebe dávajú vedieť a vlastne takto lákajú tých svojich klientov. Chcem vám inak poďakovať za návrh tohto zákona, lebo prijatím tohto zákona aj cez to druhé čítanie, keď to teda prejde, tú kritiku som vyslovil. Ja som konzervatívne orientovaný človek, ja by som bol za väčšie sprísnenie, ale je to v tej podobe, v ktorej to je. Chcem vám aj poďakovať, že ste mali odvahu a predložili tento návrh zákona do parlamentu, lebo tiež to veľakrát nie je jednoduché. Veľakrát aj my poslanci Národnej rady z rôznych strán sme atakovaní a napádaní, či už verbálne, alebo dokonca aj fyzicky a podobne, aj vyhrážkami, tak myslím si, že aj práve táto kategória hazardu tiež spadá do tejto sféry. Tak želám vám všetko dobré, Pán Boh vám žehnaj a ďakujem ešte raz.